Republika Hrvatska

Primorsko-goranska županija

GRAD DELNICE

**KOMISIJA ZA STATUT, POSLOVNIK I NORMATIVNU DJELATNOST**

KLASA: 023-07/21-01/15

URBROJ: 2170-6-50-5-22-10

Delnice, 01. ožujka 2022. godine

**Z A P I S N I K**

sa 3. sjednice Komisije za Statut, poslovnik i normativnu djelatnost, održane 01. ožujka 2022. godine u Maloj vijećnici Grada Delnica s početkom u 13,30 sati.

**Prisutni: Ivica Knežević, dipl. iur. predsjednik Komisije, Ivana Pečnik Kastner, dipl. ing. šum. članica i Igor Pleše, dipl. oecc. član;**

Predsjednik Komisije otvorio je sjednicu, utvrdio da su sjednici nazočni svii članovi Komisije čime su ispunjeni uvjeti za donošenje pravovaljanih odluka- Nastavno, pitao da li članovi imaju dopune dnevnog reda, na što su odgovorili da nemaju dopuna.

Nakon toga predložio je

**DNEVNI RED:**

1. **Verifikacija zapisnika sa 2. sjednice Komisije za Statut, Poslovnik i normativnu djelatnost od 26. siječnja 2022. godine** (izvjestitelj: predsjednik Komisije Ivica Knežević);
2. **Utvrđivanje Nacrta prijedloga Poslovnika Gradskog vijeća Grada Delnica** (izvijestitelj: predsjednik Komisije Ivica Knežević);
3. **Utvrđivanje Nacrta prijedloga Pravila o sazivanju i održavanju sjednica Gradskog vijeća Grada Delnica elektroničkim putem u izvanrednim situacijama** (izvijestitelj: predsjednik Komisije Ivica Knežević);
4. **Razno,**

kojeg su članovi Komisije jednoglasno usvojili.

**Ad-1/ Verifikacija zapisnika sa 2. sjednice Komisije za Statut, Poslovnik i normativnu djelatnost od 26. siječnja 2022. godine**

Nakon kratkog uvodnog izlaganja predsjednika, budući nije bilo primjedbi na zapisnik, Komisija za Statut, Poslovnik i normativnu djelatnost jednoglasno je usvojila sljedeći:

**Z A K LJ U Č A K**

1. **Verificira se zapisnik sa 2. sjednice Komisije za Statut, Poslovnik i normativnu djelatnost održane 26 siječnja 2022. godine.**
2. **Zapisnik sa 2. sjednice Komisije sastavni je dio ove odluke.**

**Ad-2/ Utvrđivanje Nacrta prijedloga Poslovnika Gradskog vijeća Grada Delnica;**

Nakon uvodnog izlaganja predsjednika u kojoj je prezentirao sve promjene u Poslovniku, kao i usklađenja sa dvije prethodne izmjene i dopune te rasprave u kojoj su učestovali članovi Komisije sa svojim prijedlozima i dopunama na konkretne članke, Komisija je jednoglasno donijela sljedeći:

**Z A K LJ U Č A K**

1. **Komisija za Statut, Poslovnik i normativnu djelatnost utvrđuje Nacrt Prijedloga Poslovnika Gradskog vijeća Grada Delnica.**
2. **Nacrt Prijedloga Poslovnika Gradskog vijeća Grada Delnica sastavni je dio ovog zaključka.**
3. **Nacrt Prijedloga Poslovnika Gradskog vijeća Grada Delnica dostavlja se Upravnom odjelu za lokalnu samoupravu, društvene djelatnosti i opće poslove radi pripreme i provođenja postupka rasprave pred članovima Gradskog vijeća Grada Delnica.**
4. **Komisija za Statut, Poslovnik i normativnu djelatnost određuje rok od 15 dana od dostave materijala za provođenje postupka rasprave među članovima Gradskog vijeća.**

**Ad-3/ Utvrđivanje Nacrta prijedloga Pravila o sazivanju i održavanju sjednica Gradskog vijeća Grada Delnica elektroničkim putem u izvanrednim situacijama**

Nakon uvodnog izlaganja predsjednika i rasprave u kojoj su učestvovali članovi Komisije, Komisija za Statut, Poslovnik i normativnu djelatnost jednoglasno je donijela sljedeći

**Z A K LJ U Č A K**

1. **Komisija za Statut, Poslovnik i normativnu djelatnost utvrđuje Nacrt Prijedloga Pravila o sazivanju i održavanju sjednica Gradskog vijeća Grada Delnica u izvanrednim situacijama.**
2. **Nacrt Prijedloga Pravila o sazivanju i održavanju sjednica Gradskog vijeća Grada Delnica u izvanrednim situacijama sastavni je dio ovog zaključka.**
3. **Nacrt Prijedloga Pravila o sazivanju i održavanju sjednica Gradskog vijeća Grada Delnica u izvanrednim situacijam dostavlja se Upravnom odjelu za lokalnu samoupravu, društvene djelatnosti i opće poslove radi pripreme i provođenja postupka rasprave pred članovima Gradskog vijeća Grada Delnica.**
4. **Komisija za Statut, Poslovnik i normativnu djelatnost određuje rok od 15 dana od dostave materijala za provođenje postupka rasprave među članovima Gradskog vijeća.**

**Ad-4/ Razno;**

Budući nije bilo prijedloga za raspravu po ovoj točki, predsjednik Komisije je zaključio sjednicu.

Dovršeno u 14,30 sati.

**PREDSJEDNIK**

**Ivica Knežević, dipl. iur., v. r.**